 **Arendal Seniornett**

# Årsberetning 2020

**Foreningens virksomhet – sammendrag.**

Seniornett sin virksomhet har i 2020 har bestått av medlemsmøter og kursvirksomhet.
2020 startet godt for Arendal Seniornett. I løpet av drøye 2 måneder gjennomførte vi et medlemsmøte, årsmøte og 5 kurs med til sammen 44 deltakere. Så kom den første smittebølgen av Covid-19-viruset og vi måtte dessverre avlyse aktivitetene våre for resten av første halvår.

Arendalsuka, som vi hadde gledet oss til å delta på for andre gang, ble også avlyst pga. smittesituasjonen. Vi startet imidlertid opp 14. september som planlagt og gjennomførte et tilnærmet normalt program frem til begynnelsen av november. Da kom den andre smittebølgen av Covid-19 og myndighetene oppfordret folk flest til å holde seg hjemme. På bakgrunn av det, syntes vi det var vanskelig å gjennomføre kurs og medlemsmøter. Vi hadde deltakere på begge kursene i november og de ble flyttet til 2021. Vi så oss også nødt til å avlyse det siste medlemsmøtet som var satt opp 17. november.

Totalt sett har vi hatt litt lavere aktivitetsnivå enn normalt pga. Covid-19. Vi har gjennomført litt færre kurs og møter, og har ikke deltatt på eksterne stands eller hatt foredrag andre steder, slik som tidligere år. Det ble heller ikke noe møte hos Sparebanken Sør i 2020 pga. Covid-19 viruset.

Alle kurs, så nær som et, samt medlemsmøtene, har blitt gjennomført på Arendal bibliotek.

**Styret:**

Styret har bestått av:

Leder: Tore Vimme

Sekretær: Kari Degerud Hannås

Kasserer: Turid Frøysaa

Styremedlem: Dagfinn Sevik

Styremedlem: Anne Hoflandsdal

Styremedlem: Tore Tunold

Varamedlem: Ulf Eriksen

Alle styremedlemmer unntatt Anne Hoflandsdal er på valg i 2021.

**Revisor:**

Inger Johanne Isaksen. Revisor er på valg.

**Valgkomité:**

Oddvar Vistad og Sverre Fosse. Begge er på valg.

**Medlemsmøter 2020 – Tema og foredragsholdere**

Det ble holdt 4 medlemsmøter i 2020 med 31 deltakere pr møte i gjennomsnitt.

|  |
| --- |
| **Medlemsmøter 2020 - Tema og foredragsholdere** |
| **Dato** | **Tema** | **Foredragsholdere** | **Deltagere** |
| **14.1.** | Mobil utvikling mot 5G | John Olve Andersen, Techstep | 47 |
| **25.2.** | Enkle små triks på PC | Andreas Koch | 25 |
| **21.4.** | Avlyst pga koronavirus |  |  |
| **15.9.** | Falske nyheter og annet lureri | Tore Vimme, Arendal Seniornett | 25 |
| **21.10.** | Sikkerhet på mobil | Ulf Eriksen, Arendal Seniornett | 27 |
| **17.11.** | Avlyst pga koronavirus. |  |  |

**Årsmøte:**

Årsmøtet ble avholdt 25. februar 2020.

**Styremøter:**

Det ble holdt 5 styremøter, i 2020.

**Lederkonferansen 2020.**

Annen hvert år (mellom årene med Landsmøte) arrangeres det Lederkonferanse. I 2020 ble lederkonferansen gjennomført 14. oktober som et digitalt møte. Det var 90 påmeldte deltakere og 75 som var oppkoplet samtidig. Styre i Arendal Seniornett deltok med 2 personer.

**Kurs 2020.**

Vi hadde satt opp 11 kurs på Arendal bibliotek i 2020. I tillegg hadde vi planlagt inntil 4 kurs i Risør. Pga. smittesituasjonen ble 6 kurs avlyst eller flyttet og 2 kurs ble avlyst pga. manglende påmelding. De gjenværende 7 kursene ble gjennomført, 6 i Arendal og 1 i Risør. Kursene hadde til sammen 65 deltagere og en total undervisningstid på 60 timer.

Hovedlærere på kursene har vært: Tore Tunold, Frithjof Fjeldstad, Dagfinn Sevik, Ulf Eriksen og Tore Vimme. I tillegg til hovedlærerne har det vært 2 til 4 hjelpelærere på hvert kurs.

Detaljert oversikt over kursene i 2020:

|  |
| --- |
| **Kurs 2020** |
|  | **Kurslærer** | **Startdato** | **Deltagere** | **Kurstimer** | **Kurstype** |
| **1** | Tore Tunold | 20.1. | 9 | 9 | Bildebehandlingskurs |
| **2** | Frithjof Fjeldstad | 20.1. | 9 (Risør) | 9 | Nettbrett og smarttelefon gr kurs |
| **3** | Dagfinn Sevik | 4.2. | 10 | 9 | Grunnkurs PC |
| **4** | Tore Vimme  | 26.2. | 8 | 9 | Nettbrett og smarttelefon gr kurs |
| **5** | Ulf Eriksen | 2.3. | 8 | 8 | Mobil bildebehandling |
| **6** | Dagfinn Sevik | 9.3. | Avlyst (D) | - | Kjøp og salg på internett |
| **7** | Tore Vimme. | 22.4. | Avlyst (K) | - | Facebook/Sosiale medier |
| **8** | Tore Vimme. | 14.9. | 11 | 8 | Facebook/Sosiale medier |
| **9** | Dagfinn Sevik | 15.19 | Avlyst (D) |  | Grunnkurs PC |
| **10** | Ulf Eriksen | 12.10. | 10 | 8 | Mobil bildebehandling |
| **11** | Tore Tunold | 11.11. | Flyttet (K) | - | Bildebehandlingskurs |
| **12** | Tore Vimme  | 16.11. | Flyttet (K) | - | Nettbrett og smarttelefon gr kurs |
|  |  | Totalt | 65 | 60 |   |

(D): For fåmeldte. (K): Avlyst/Flyttet pga. smittesituasjonen/Koronavirus.
I tillegg ble inntil 3 kurs planlagt for gjennomføring i Risør, men de ble avlyst pga. smittesituasjonen og dårlig egnede lokaler i Risør.

**Romsituasjonen.**

Arendal bibliotek har vært svært løsningsorienterte i forbindelse med den smittesituasjonen som inntraff i 2020. Arendal kommune hadde laget klare retningslinjer for smittevern som vi har fulgt. Medlemsmøtene ble gjennomført i Auditoriet som vanlig med en begrensning på maksimum 21 deltakere pluss styret. Vi har også benyttet Auditoriet til kursgjennomføring høsten 2020. Dessuten var det planlagt å benytte kaféen på biblioteket til kursgjennomføring da det vanlige kurslokalet vi benytter ble for lite i forhold til smittevernsrestriksjonene. Kursene som skulle gått i kaféen ble imidlertid avlyst.

**Arendalsuka.**

Arendalsuka ble som kjent avlyst i 2020. Vi satser på å delta i 2021.

**Digital Festival.**

Digital Festival ble gjennomført over hele landet i perioden 14.-18- september.
I Arendal hadde vi 3 aktiviteter under Digital Festival:

* Vi hadde en stand ved inngangen til biblioteket med fokus på en quiz om hva en senior bør kunne for å kunne delta i dagens digitaliserte samfunn.
* Vi gjennomførte et gratis grunnkurs i Facebook/Sosiale medier.
* Vi hadde et medlemsmøte med et foredrag om «Falske nyheter og annet lureri».

**Annen aktivitet.**

I sterk motsetning til 2019 ble 2020 preget av avlysninger og lav annen aktivitet.

Ved siden av medlemsmøter, kurs, og Digital Festival har vi hatt følgende aktiviteter:

* Seniornettforening i Kristiansand. Vi var tilstede på et oppstartmøte i Kristiansand 16. januar og holdt et foredrag om hvordan vi driver vår forening i Arendal Seniornett. Det var ca. 40 fremmøtte.
* Møte i Risør med Pensjonistforeninger i Østre Agder 6. mars.
Vi møtte 4 personer fra pensjonistforeninger som representerte 280 medlemmer. Det ble et hyggelig møte der vi diskuterte planer for kurs i Risør i 2020.
Nå er alt forskjøvet til 2021 pga. Covid-19.

**Styret**